### Resumé

På Klima-, Natur- og Miljøudvalgets område er der ni anlægsprojekter, der skal afsluttes i forbindelse med regnskab 2023.

Fem anlægsprojekter har en størrelse over 2 mio. kr., hvorfor Klima-, Natur- og Miljøudvalget skal godkende regnskabet for disse.

### Sagsfremstilling

I henhold til regler i Budget- og regnskabssystemet for kommuner og [adresse] styringsprincip skal der aflægges anlægsregnskab, hvis bruttoudgifterne til et anlægsarbejde er 2 mio. kr. eller mere. For at reducere antallet af enkeltsager til udvalgets godkendelse, forelægges udvalget her årets anlægsregnskaber i én samlet sag.

![](data:image/png;base64...)
Figur 1 Oversigt over samlede anlægsbevillinger og forbrug

I ovenstående skema ses et samlet mindreforbrug på 5,831 mio. kr. i udgifter og merindtægt på 1,154 mio. kr., når det sammenholdes med anlægsbevillingerne.

Nedenfor er skitseret enkelte afvigelser mellem anlægsbevilling og forbrug.
\* Kystbeskyttelse digeprojekt i Høll, difference på indtægter skyldes ændrede konteringsregler ift. moms jf. Kystbeskyttelsesloven. Beløbet tilføres kassen ifm. overførselssag [adresse].
\* 3 projekter på det brugerfinansierede område afsluttes med et mindreforbrug som tilføres kassen ifm. regnskab 2023.

Anlægsregnskabet for hvert afsluttet anlægsprojekt fremgår af vedhæftede bilag.

### Økonomi

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 4. marts 2024, punkt 37:

**at** anlægsregnskaberne godkendes.

#### Beslutning fra Klima-, Natur- og Miljøudvalget, den 4. marts 2024, punkt 37:

Godkendt.

#### Beslutning fra Økonomiudvalget, den 8. marts 2024, punkt 89:

Anbefales.

### Beslutning

Godkendt.

Fraværende: Yvonne Madsen. I stedet mødte Nina Andresen.